**Munka- és ügyvitelszervezés, levelező tagozat RKG1204L**

**Közgazdásztanár képzés**

**Tantárgyi tematika és félévi követelményrendszer**

**Féléves tematika**

1. *konzultáció:* A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások. Szervezési alapfogalmak – a szervezési munka folyamata. Munkaszervezés, folyamatszervezés. Termelésszervezés, logisztika. Termelés és szolgáltatásmenedzsment alapja. Munkaszervezés a lean termelésmenedzsmentben. A munka tartalmának, a munkafolyamat megszervezésének és a munkaidő kihasználásának tanulmányozása. A workflow munkafolyamat alapjai. A házi dolgozat készítésének célja, tartalmi és formai szempontrendszerének ismertetése.
2. *konzultáció*: Erőforrás tervező rendszerek. Munkaidő-felhasználás és a munkaidő szükséglet tervezés. Ügyviteli munkafolyamatok. Ügyviteli alapfogalmak. Ügyvitelszervezés. Ügyiratkezelés. Adatvédelmi szabályzat. Bizonylatok kezelése, szigorú számadású nyomtatványok. Az iroda, mint munkahelyi környezet. Integrált vállalatirányítási rendszerek. Integrált irodai rendszerek (IIR).

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény: gyakorlati jegy**

**Az értékelés módja, ütemezése:**

A félév során a kiadott szempontoknak és feltételeknek megfelelően Házi dolgozat kerül megírásra és leadásra. A gyakorlati jegyek kihirdetésére, pótlási lehetőségek ismertetésére ezt követően kerül sor.

***A félévközi ellenőrzések követelményei:***

Az elkészített dolgozat 50% alatti teljesítménye a tantárgy félévi érvénytelenségét vonja maga után.

**Az érdemjegy kialakításának módja:**

A félévi gyakorlati jegyet a Házi dolgozat érdemjegye határozza meg. Amennyiben az elégtelen minősítésű, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.

Nyíregyháza, 2023. február 07.

Gál Zsuzsa

Gazdálkodástudományi Intézet